
Koha-aadresside määramine
(Juurdevoolu kanal V1, Juurdevoolu kanal V2 ja Juurdevoolu kanal V3)
1. Asjaolud ja menetluse käik
Narva Linnavalitsuse 26.05.2004 korraldusega nr 508-k „Aadressi omistamine“ omistati katastriüksusele (katastritunnus 51106:001:0102) aadress Juurdevoolu kanali betooniosa, 26.05.2004 korraldusega nr 509-k „Aadressi omistamine“ omistati katastriüksusele (katastritunnus 51106:001:0103) aadress Juurdevoolu kanali sild ja 26.05.2004 korraldusega nr 510-k „Aadressi omistamine“ omistati katastriüksusele (katastritunnus 51106:001:0104) aadress Juurdevoolu kanali muldosa.
Aadressiandmete süsteemi nõuete kohaselt on koha-aadress objekti asukohta osutav kirje, mis ei oleks liigselt kirjeldav.

Tulenevalt eelöeldust viib Narva Linnavalitsus läbi koha-aadresside korrastamise menetluse, millega lühendatakse katastriüksuse Juurdevoolu kanali muldosa, katastritunnus 51106:001:0104  nime ja määratakse uus koha-aadress Juurdevoolu kanal V1, katastriüksuse Juurdevoolu kanali sild, katastritunnus 51106:001:0103  nime ja määratakse uus koha-aadress Juurdevoolu kanal V2 ja katastriüksuse Juurdevoolu kanali betooniosa, katastritunnus 51106:001:0102  nime ja määratakse uus koha-aadress Juurdevoolu kanal V3.
Eelpoolmainitud krundid on koormatud   hoonestusõigusega ning omanikuks on Eesti Energia Narva Elektrijaamad AS (registrikood 10579981). Omanik on aadressi muutmise asjus 09.09.2015 e-kirjaga edastatud info vastuväideteta teadmiseks võtnud ning on aadressideks pakutud variantidega nõus.
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maakatastris registreeritud katastriüksustele koha-aadressid alljärgnevalt:

3.1 Juurdevoolu kanali muldosa katastriüksusele, katastritunnusega 51106:001:0104, koha-aadressiks Juurdevoolu kanal V1 (lisa 1);
3.2  Juurdevoolu kanali sild katastriüksusele, katastritunnusega 51106:001:0103, koha-aadressiks Juurdevoolu kanal V2 (lisa 2);

3.3
Juurdevoolu kanali betooniosa katastriüksusele, katastritunnusega 51106:001:0102, koha-aadressiks Juurdevoolu kanal V3 (lisa 3).

4. Rakendussätted
4.1 Tunnistada kehtetuks Narva Linnavalitsuse 26.05.2004 korraldus nr 508-k „Aadressi omistamine“, 26.05.2004 korraldus nr 509-k „Aadressi omistamine“ ja 26.05.2004 korraldus nr 510-k „Aadressi omistamine“.
4.2  Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

